
80 DR.31.5.2004 

 

seperti YTL oleh pihak TNB. Menurut perjanjian di antara TNB dan IPP misalnya YTL, 
adakah setiap kali kutipan daripada TNB itu cukup untuk membayar YTL.  Kalau tidak 
dapat menjawab hari ini, saya berharap dapat dijawab melalui jawapan bertulis.  
Apakah kaedah yang digunakan oleh pihak TNB untuk meningkatkan perkhidmatan,  
sebab saya nampak walaupun pihak kementerian sudah melaung-laungkan begitu baik 
perkhidmatan TNB tetapi kita nampak tidak begitu. 

 Ada kalanya, misalnya di kawasan saya di Taman Universiti PJ, satu bulan 
entah sudah beberapa kali tergendala.  Apakah masalah di seluruh negara berbanding 
dengan negara-negara yang lebih maju misalnya, kadar breakdown tergendala.  Dan 
apakah kaedah yang baru sebab saya diberitahu bahawa ia ada hendak gunakan 
‘scadar’ dan sebagainya, bolehkah  Yang Berhormat terangkan bagaimana kita dapat 
mempertingkatkan perkhidmatan dan Tuan Yang di-Pertua, memang TNB ini 
menimbulkan banyak masalah.  Walaupun Ahli-ahli Yang Berhormat di sini tidak begitu 
banyak kritikan atau teguran, tetapi saya boleh berjanji saya akan teruskan dengan 
teguran yang berasas. 

 Dato' Shaziman bin Abu Mansor:  Terima kasih Yang Berhormat bagi 
Kepong.  Pertamanya, saya ingin memaklumkan bahawa harga belian PPA daripada 
YTL adalah lebih rendah daripada harga jualan unit tenaga yang dijual oleh Tenaga.  
Yang keduanya, berhubung dari segi pembekalan elektrik ke kawasan-kawasan, TNB 
pada masa ini sedang memperkuatkan lagi Sistem Grid meningkatkan daripada 275 
hingga 500 kilowatt daripada utara dan selatan. 

 Tuan Yang di-Pertua, kerajaan tidak bercadang untuk menyemak semula 
perjanjian yang telah dibuat dengan mana-mana IPP memandangkan ianya perlu 
mengambil kira kedudukan pihak institusi kewangan yang telah memberi pinjaman 
kepada IPP, lebih-lebih lagi semakan perjanjian sedemikian rupa akan memberikan 
imej yang negatif  kepada kerajaan di kalangan para pelabur. 

 Tuan Yang di-Pertua, berhubung  dengan permintaan Yang Berhormat bagi 
Sepanggar supaya bekalan elektrik di kawasan luar bandar Sepanggar dipertingkatkan, 
sukacita saya maklumkan di sini bahawa pihak SESB telah mengenal pasti enam buah 
kampung lagi di kawasan Sepanggar yang perlu dibekalkan dengan bekalan elektrik 
yang tidak termasuk dalam senarai yang diluluskan oleh Kementerian Pembangunan 
Luar Bandar dan Wilayah pada tahun 2003 dan 2004.  Sebanyak 182 buah rumah telah 
dikenal pasti yang memerlukan bekalan elektrik dan kerja-kerja untuk membuat 
anggaran sedang dijalankan oleh SESB. 

 Kepada soalan Ahli Yang Berhormat bagi Putatan yang ingin tahu mengenai 
keperluan tenaga di kawasan Putatan, untuk makluman Dewan yang mulia ini, satu 
projek yang dinamakan Northern Town yang melibatkan juga pembinaan sebuah 
pencawang di Lok Kawi telah dimulakan pada Februari 2004.  Projek yang bernilai 
RM92.5 juta ini bertujuan untuk memperkukuhkan kawasan Putatan dan kawasan yang 
berhampiran dengannya. 

 Tuan Yang di-Pertua, beberapa Ahli Yang Berhormat bagi Ayer Hitam, 
Segambut, Bera, Sepanggar, Serdang, Papar dan Marang turut menyentuh beberapa 
perkara berkaitan dengan bekalan air.  Ahli Yang Berhormat bagi Ayer Hitam telah 
membangkitkan masalah kualiti air loji Sembrong Barat, Kluang Johor manakala Ahli 
Yang Berhormat  bagi Segambut  dan Serdang pula menyentuh mengenai bekalan air 
bersih dan gangguan bekalan air di kawasan Lembah Klang.  

 Mengenai isu kualiti air dari Loji Sembrong, saya ingin memaklumkan bahawa 
pada 9 Mac 2004, hujan lebat yang luar biasa telah berlaku menyebabkan aras air 
Empangan Sembrong juga telah meningkat mendadak secara luar biasa dari aras 8.5 
meter kepada 11.5 meter dalam tempoh kurang dari satu minggu.  Keadaan ini telah 
menyebabkan tahap kekeruhan air  dalam empangan juga berubah dan keadaan 
normal iaitu di bawah 50 n.t.u kepada tahap 770 n.t.u.   

Pada 25 Mac 2004,  air mentah didapati mengandungi bahan magenis dan 
iron yang tinggi dan tidak mampu dirawat sepenuhnya oleh loji tersebut.  Pengeluaran 
air loji terpaksa dikurangkan dan akhirnya ditutup sama sekali satu  hari pada 6 April 
2004. 

 Pengurangan pengeluaran air telah menjejaskan perbekalan kepada 200,000 
orang penduduk di kawasan bekalan dan menjadi kritikal pada 3  dan 6 April 2004 iaitu 
semasa loji menghasilkan hanya 27 juta liter sehari hingga kepada tiada pengeluaran 



seperti YTL oleh pihak TNB. Menurut perjanjian di antara TNB dan IPP misalnya YTL, adakah setiap kali kutipan daripada TNB itu cukup untuk membayar YTL. Kalau tidak dapat menjawab hari ini, saya berharap dapat dijawab melalui jawapan bertulis. Apakah kaedah yang digunakan oleh pihak TNB untuk meningkatkan perkhidmatan, sebab saya nampak walaupun pihak kementerian sudah melaung-laungkan begitu baik perkhidmatan TNB tetapi kita nampak tidak begitu. Ada kalanya, misalnya di kawasan saya di Taman Universiti PJ, satu bulan entah sudah beberapa kali tergendala. Apakah masalah di seluruh negara berbanding dengan negara-negara yang lebih maju misalnya, kadar breakdown tergendala. Dan apakah kaedah yang baru sebab saya diberitahu bahawa ia ada hendak gunakan 'scadar' dan sebagainya, bolehkah Yang Berhormat terangkan bagaimana kita dapat mempertingkatkan perkhidmatan dan Tuan Yang di-Pertua, memang TNB ini menimbulkan banyak masalah. Walaupun Ahli-ahli Yang Berhormat di sini tidak begitu banyak kritikan atau teguran, tetapi saya boleh berjanji saya akan teruskan dengan teguran yang berasas. Dato' Shaziman bin Abu Mansor: Terima kasih Yang Berhormat bagi Kepong. Pertamanya, saya ingin memaklumkan bahawa harga belian PPA daripada YTL adalah lebih rendah daripada harga jualan unit tenaga yang dijual oleh Tenaga. Yang keduanya, berhubung dari segi pembekalan elektrik ke kawasan-kawasan, TNB pada masa ini sedang memperkuatkan lagi Sistem Grid meningkatkan daripada 275 hingga 500 kilowatt daripada utara dan selatan. Tuan Yang di-Pertua, kerajaan tidak bercadang untuk menyemak semula perjanjian yang telah dibuat dengan mana-mana IPP memandangkan ianya perlu mengambil kira kedudukan pihak institusi kewangan yang telah memberi pinjaman kepada IPP, lebih-lebih lagi semakan perjanjian sedemikian rupa akan memberikan imej yang negatif kepada kerajaan di kalangan para pelabur. Tuan Yang di-Pertua, berhubung dengan permintaan Yang Berhormat bagi Sepanggar supaya bekalan elektrik di kawasan luar bandar Sepanggar dipertingkatkan, sukacita saya maklumkan di sini bahawa pihak SESB telah mengenal pasti enam buah kampung lagi di kawasan Sepanggar yang perlu dibekalkan dengan bekalan elektrik yang tidak termasuk dalam senarai yang diluluskan oleh Kementerian Pembangunan Luar Bandar dan Wilayah pada tahun 2003 dan 2004. Sebanyak 182 buah rumah telah dikenal pasti yang memerlukan bekalan elektrik dan kerja-kerja untuk membuat anggaran sedang dijalankan oleh SESB. Kepada soalan Ahli Yang Berhormat bagi Putatan yang ingin tahu mengenai keperluan tenaga di kawasan Putatan, untuk makluman Dewan yang mulia ini, satu projek yang dinamakan Northern Town yang melibatkan juga pembinaan sebuah pencawang di Lok Kawi telah dimulakan pada Februari 2004. Projek yang bernilai RM92.5 juta ini bertujuan untuk memperkukuhkan kawasan Putatan dan kawasan yang berhampiran dengannya. Tuan Yang di-Pertua, beberapa Ahli Yang Berhormat bagi Ayer Hitam, Segambut, Bera, Sepanggar, Serdang, Papar dan Marang turut menyentuh beberapa perkara berkaitan dengan bekalan air. Ahli Yang Berhormat bagi Ayer Hitam telah membangkitkan masalah kualiti air loji Sembrong Barat, Kluang Johor manakala Ahli Yang Berhormat bagi Segambut dan Serdang pula menyentuh mengenai bekalan air bersih dan gangguan bekalan air di kawasan Lembah Klang. Mengenai isu kualiti air dari Loji Sembrong, saya ingin memaklumkan bahawa pada 9 Mac 2004, hujan lebat yang luar biasa telah berlaku menyebabkan aras air Empangan Sembrong juga telah meningkat mendadak secara luar biasa dari aras 8.5 meter kepada 11.5 meter dalam tempoh kurang dari satu minggu. Keadaan ini telah menyebabkan tahap kekeruhan air dalam empangan juga berubah dan keadaan normal iaitu di bawah 50 n.t.u kepada tahap 770 n.t.u. Pada 25 Mac 2004, air mentah didapati mengandungi bahan magenis dan iron yang tinggi dan tidak mampu dirawat sepenuhnya oleh loji tersebut. Pengeluaran air loji terpaksa dikurangkan dan akhirnya ditutup sama sekali satu hari pada 6 April 2004. Pengurangan pengeluaran air telah menjejaskan perbekalan kepada 200,000 orang penduduk di kawasan bekalan dan menjadi kritikal pada 3 dan 6 April 2004 iaitu semasa loji menghasilkan hanya 27 juta liter sehari hingga kepada tiada pengeluaran.